Source: https://www.juridice.ro/483263/intrebare-preliminara-cu-privire-la-dreptul-la-despagubire-al-pietonului-proprietarul-autovehicului-care-l-a-accidentat.html
Timestamp: 2020-07-15 04:45:31+00:00

Document:
JURIDICE » Întrebare preliminară cu privire la dreptul la despăgubire al pietonului – proprietarul autovehicului care l-a accidentat. UPDATE: hotărârea CJUE (dreptul Uniunii se opune)
18 septembrie 2017: Curtea declară:
Articolul 3 alineatul (1) din Directiva 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi, articolul 1 alineatul (1) și articolul 2 alineatul (1) din A doua directivă 84/5/CEE a Consiliului din 30 decembrie 1983 privind apropierea legislațiilor statelor membre privind asigurarea de răspundere civilă pentru pagubele produse de autovehicule, astfel cum a fost modificată prin Directiva 2005/14/CE a Parlamentului European și a Consiliului din 11 mai 2005, precum și articolul 1a din A treia directivă 90/232/CEE a Consiliului din 14 mai 1990 privind armonizarea legislației statelor membre referitoare la asigurarea de răspundere civilă pentru pagubele produse de autovehicule, astfel cum a fost modificată prin Directiva 2005/14, trebuie interpretate în sensul că se opun unei reglementări naționale precum cea în discuție în litigiul principal, care exclude de la acoperire și, în consecință, de la despăgubirea prin asigurarea obligatorie de răspundere civilă auto vătămările corporale și daunele materiale suferite de un pieton care a fost victima unui accident de circulație, pentru simplul motiv că acest pieton era titularul poliţei de asigurare și proprietarul vehiculului care a cauzat aceste daune.
12 august 2016:
Judecătorul portughez se întreabă cu privire la domeniul de aplicare al asigurării de răspundere civilă auto (C-503/16 Delgado Mendes)
1. apropierea legislațiilor;
2. accident de circulație care a avut ca rezultat cauzarea de vătămări corporale și de prejudicii materiale unui pieton care a fost lovit în mod intenționat cu autovehiculul:
2.1. aflat în proprietatea sa
2.2. dar care era condus de persoana care l-a furat
3. drept național care exclude posibilitatea de a acorda pietonului orice despăgubire, ca urmare a faptului că este proprietarul vehiculului și titular al poliței de asigurare
4. necesitatea de a afla dacă dreptul Uniunii se opune unor astfel de dispoziții de drept național
Dispoziții de drept UE invocate a fi incidente: dreptul Uniunii, și în special articolul 12 alineatul (3) și articolul 13 alineatul (1) din Directiva 2009/103/CE
Articolul 12 (extras)
(a) persoane care nu sunt autorizate în mod explicit sau implicit;
(b) persoane care nu sunt titularele unui permis care să le dea dreptul să conducă vehiculul respectiv;
(c) persoane care nu respectă obligațiile legale de ordin tehnic cu privire la starea și siguranța vehiculului respectiv.
1. art. 50 Legea nr. 136/1995 privind asigurările şi reasigurările în România (cu modificările și completările ulterioare).
(1)Despăgubirile se acordă pentru sumele pe care asiguratul este obligat să le plătească cu titlu de dezdăunare şi cheltuielile de judecată persoanelor păgubite prin vătămare corporală sau deces, precum şi prin avarierea ori distrugerea de bunuri.
(2)În caz de vătămare corporală sau deces, despăgubirile se acordă atât pentru persoanele aflate în afara autovehiculului care a produs accidentul, cât şi pentru persoanele aflate în acel autovehicul, cu excepţia conducătorului autovehiculului respectiv.
(3)Se acordă despăgubiri şi în cazul în care persoanele care formulează pretenţii de despăgubiri sunt soţul (soţia) sau persoane care se află în întreţinerea proprietarului ori conducătorului autovehiculului asigurat, răspunzător de producerea accidentului.
(4)Pentru avarierea sau distrugerea bunurilor, despăgubirile se acordă pentru bunurile aflate în afara autovehiculului care a produs accidentul, iar pentru bunurile aflate în acel autovehicul, numai dacă acestea nu erau transportate în baza unui raport contractual existent cu proprietarul sau cu utilizatorul autovehiculului respectiv, precum şi dacă nu aparţineau proprietarului, utilizatorului ori conducătorului autovehiculului răspunzător de producerea accidentului.
2. art. 1 alin. (1) și alin. (2) din Norma nr. 23 din 6 noiembrie 2014 privind asigurarea obligatorie de răspundere civilă pentru prejudicii produse prin accidente de vehicule
(1) În conformitate cu prevederile art. 49 din Legea nr. 136/1995 privind asigurările şi reasigurările în România, cu modificările şi completările ulterioare, asigurătorii care practică asigurarea obligatorie de răspundere civilă a vehiculelor pe teritoriul României acordă despăgubiri pentru prejudiciile produse prin accidente de vehicule, de care asiguraţii răspund delictual faţă de terţe persoane. Nu intră sub incidenţa asigurării răspunderea decurgând din executarea unui contract de transport de bunuri efectuat cu titlu oneros.
Cristina Grigoraş (corespondențe)
Aflaţi mai mult despre asigurari, Cristina Grigoras, Legea nr. 136/1995, Mihaela Mazilu-Babel

References: Articolul 3
 articolul 1
 articolul 2
 articolul 1
 articolul 12
 articolul 13

Articolul 12